Solingens kunstnerkoloni «Det sorte huset»

**Solingens kunstnerkoloni «Det sorte huset»** (tysk: *die Künstlerkolonie Solingen «Schwarzes Haus»*) er betegnelsen på en gruppe malere som besto av Erwin Bowien, Bettina Heinen-Ayech samt Amud Uwe Millies, og som oppsto etter andre verdenskrig i Solingen.

## Stedet

Utgangspunktet for kunstnerkolonien var en litterær-kulturell salong i regi av Erna Heinen-Steinhoff (1898–1969) fra Solingen, og hennes ektemann, dikteren og journalisten Hanns Heinen (1895–1961), hvor blant annet nobelprisvinnerne Sigrid Undset og Rabindranath Tagore var gjester. Mot slutten av 1920-tallet sluttet også maleren Erwin Bowien seg til dette miljøet. I 1932 kjøpte ekteparet Heinen to historiske bindingsverkshus i bydelen Höhscheidi Solingen. De to bygningene – kjent som «det røde» og «det sorte huset» – har i de snaut 90 årene siden den gang utviklet seg til et møtepunkt for kunstnere, litterater og intellektuelle, og fungerte som et atelierbygg.

## Personene
Bowien, Heinen-Ayech og Millies utgjorde «malertrioen» i Solingen. Stikk i strid med «tidsånden», som tenderte i retning av abstraksjon, malte de tre kunstnerne fortrinnsvis portretter, landskap, bybilder og hverdagslige motiver.

Dessuten preget Erwin Bowien kunstnerkoloniens syn på verden: Han oppfatter seg allerede på et tidlig tidspunkt som europeer, søkte dialog med andre kulturer, snakket flere språk og engasjerte seg aktivt for internasjonal forbrødring. Bettina Heinen-Ayech var gift med en algerier, tilbragte mange år av sitt liv i mannens hjemland og lagde malerier av landskapet der. Uwe Millies reiste allerede på midten av 1960-tallet i Øst-Europa, Det fjerne østen og Amerika. Etter en reise til Egypt fikk han tilnavnet *Amud* (*stokk*). Gruppens tre medlemmer reiste sammen i Europa:  «Trioen gjennomførte mange felles malereiser. Selv om de kom fra ulike generasjoner, hadde de tette personlige bånd til hverandre.» Faste holdepunkter for deres aktiviteter var de to husene i Solingen og Bergisches Land. 

## Arven
Haroun Ayech er sønn av Bettina Heinen-Ayech og lege fra München. I 2022 grunnla han stiftelsen *Bettina Heinen–Ayech Foundation – Stiftung für Kunst, Kultur und internationalen Dialog* for å ivareta arven etter kunstnerkolonien. I februar 2023 ble «det sorte huset» innlemmet i *European Federation of Artists´ Colonies* og kort tid senere inkludert i kulturveien *Impressionisms Routes* av Europarådet.  

Fra oktober 2024 til april 2025 vises verkene til kunstnerkolonien i Solingen for aller første gang ved en felles utstilling i billedgalleriet Gemäldegalerie Dachau. Ved utstillingene der kan de besøkende i henhold til *[[Süddeutsche Zeitung]]* normalt forvente seg «oljemalerier i gullramme, med motiver som ensomme skoger, enger og fjell med skydekke, drøvtyggende kyr. Og nå: Wuppertal. En stålbro strekker seg over et elvedelta av asfalt, gatelykter og boligblokker langs gatene, man kan se et par biler samt en og annen fotgjenger, urbant panorama, anno 1961. Publikum er overveldet.» Man finner imidlertid også motiver fra fjellheimen i Sveits, fra Augsburg og Venezia, Norge og Nepal samt andre land. 

## Utstillinger
* 2024 Gemäldegalerie Dachau: «In der Welt unterwegs – Die Künstlerkolonie Solingen» (som betyr «Underveis i verden – kunstnerkolonien i Solingen»)
* 2025 Georgsmarienhütte, Museum Villa Stahmer (18. mai til 29. juni): «Longing for distant shores – The Solingen artists colony» (som betyr «Lengsel etter fjerne kyster – Kunstnerkolonien i Solingen»)

## Referanser


## Litteratur
* Zweckverband Dachauer Galerien und Museen (utg.): *Underveis i verden. Kunstnerkolonien i Solingen. Katalog til utstillingen “Underveis i verden – kunstnerkolonien i Solingen” i Gemäldegalerie Dachau (31. oktober 2024–27. april 2025)*. 2024

## Eksterne lenker
* 
* Kunstnerkolonien “Det sorte huset”, Solingen
* *[https://dachauer-galerien-museen.de/category/gemaeldegalerie/demnaechst-gemaeldegalerie/ Billedgalleriets aktuelle utstilling - Dachauer Galerien und Museen.]* I: *dachauer-galerien-museen.de.* Besøkt 9. november 2024.